Liste over USAs presidenter

Liste over USAs presidenter er en liste over presidentene i USA siden 30. april 1789. Presidentembedet er nedfelt i USAs grunnlov, som trådte i kraft 4. mars 1789. Listen viser også presidentenes levetid, regjeringstid, partitilhørighet og visepresidenter. Fargene symboliserer det politiske partiet som de tilhørte. Endelig vises presidentenes termin, som etterfølger et presidentvalg. For øyeblikket er vi inne i 59. termin; som startet 20. januar 2021 som følge av presidentvalget den 3. november 2020.

Presidentene er plassert i nummerert rekkefølge, uansett om de satt én eller flere perioder. Den nåværende presidenten er således den 46. i rekken og regjerer i den 59. terminen. Grover Cleveland (1837–1908) satt i to perioder, men ikke på rad. Han telles derfor som USAs 22. og 24. president.

Historie 
Ifølge det 22. grunnlovstillegg som ble vedtatt 27. februar 1951, kan presidenten sitte i maksimalt to perioder på åtte år og gjenvelges kun én gang. Grunnlovstillegget kom etter at president Franklin D. Roosevelt (1882–1945) satt overkant av 12 år, fra 1933 til 1945. Han hadde da vunnet fire etterfølgende presidentvalg, og er den eneste presidenten som har sittet mer enn to perioder. 

Den første presidenten, George Washington (1732–1799), ble innsatt 30. april 1789. Hans andre periode begynte 4. mars 1793. Og etter dette ble likeledes alle de etterfølgende presidenter innsatt på datoen 4. mars. Det 20. grunnlovstillegget ble vedtatt den 23. januar 1933, og ifølge dette tillegget skal en ny president innsettes i stillingen 20. januar. Den første presidenten som ble tatt i ed på denne datoen var Franklin D. Roosevelt, da han begynte sin andre termin som president den 20. januar 1937.

Fire presidenter har avgått ved en naturlig død i sin presidentperiode; fire har blitt myrdet. En trakk seg fra sin stilling før terminen sluttet. En president ble skutt og såret mens han var president; en annen ble det mens han drev valgkamp for å bli president på ny. Flere har blitt utsatt for mordforsøk.

Den nåværende og 46. presidenten er Joe Biden. Han ble innsatt 20. januar 2021, og innehar embedet i den 59. termin.

Amerikanske historikere konkluderer som regel med at F.D. Roosevelt, Washington og Lincoln var blant de mest vellykkede og kompetente. Andrew Johnson, Harding og Buchanan rangeres som regel nær bunnen av listen. I en vurdering i 2017 og 2018 kom Trump nederst på listen.

Professor ved Harvard Arthur M. Schlesinger Sr. gjennomførte den første systematiske rangeringen i 1948 (publisert i Life) og hans sønn med samme navn fulgte opp til 1996. Lincoln, F.D. Roosevelt og Washington var suverent på topp i den første rangeringen og i 1996. Jefferson og T. Roosevelt er som regel langt oppe på disse rangeringene. Buchanan, Pierce, Grant og Harding var på de fire nederste plassene i rangeringen i 1948 og en tilsvarende rangering i 1962 og i 1970. Det er 95 % sammenfall mellom ekspertvurderinger gjort av konservative og av liberale historikere.

Presidenter som ble drept 
Fire av USAs presidenter har omkommet ved attentater:

 Abraham Lincoln ble skutt 14. april 1865, og døde av skadene ni timer senere.
 James Garfield ble skutt 2. juli 1881, og døde av skadene to måneder senere.
 William McKinley ble skutt 6. september 1901, og døde av skadene en uke senere.
 John F. Kennedy ble skutt og drept i Dallas 22. november 1963.

Presidenter som døde av sykdom i sin  presidenttid 
 William Henry Harrison døde bare en måned etter innsettelsen i 1841, trolig av lungebetennelse.
 Zachary Taylor døde i 1850 etter ett år som president av et mageonde.
 Warren G. Harding døde i 1923.
 Franklin D. Roosevelt døde i april 1945 av hjerneblødning.

Liste
<onlyinclude>

Noter

Se også 
 USAs visepresident
 Liste over USAs utenriksministre
 USAs finansminister

Litteratur 
 2008: Hans Olav Lahlum: Presidentene. Fra George Washington til George W. Bush (Cappelen Damm)

Eksterne lenker 
 

 
USA
 President

he:נשיא ארצות הברית#רשימת הנשיאים